OzLabs/hebrew-wiki-articles huggingface dataset:
המכון הישראלי לפרסומים תלמודיים

"מרכז שטיינזלץ" בשכונת [[נחלאות בירושלים, אשר בתוכו נמצא המכון הישראלי לפרסומים תלמודיים (מאי 2007) עד 2020.]]
המכון הישראלי לפרסומים תלמודיים, ירושלים, נקרא גם מרכז שטיינזלץ שהיה בראשותו של הרב עדין אבן ישראל (שטיינזלץ), הוא גוף המרכז את מרבית פרסומיו של הרב שטיינזלץ ובראשם תלמוד שטיינזלץ.

את המכון הקים אברהם שטיינזלץ, אביו של הרב שטיינזלץ, בשנת 1965, במטרה לעזור לבנו לקדם את פרויקט "התלמוד המבואר". בוועד הציבורי של המכון היו חברים ראש הממשלה לוי אשכול, יו"ר הכנסת קדיש לוז, שר הפנים חיים משה שפירא, שר הסעד ד"ר יוסף בורג, פרופ' שמואל הוגו ברגמן ועוד.

בשנת 2002 זכה המכון בפרס שזר המוענק על ידי מרכז זלמן שזר למחקרים בתולדות עם ישראל.

המכון בעבר היה בשכונת נחלאות בירושלים, והוא הועבר בשנת 2020 לשכונת טלביה (קרן היסוד). מנהלו כיום הוא מני אבן ישראל, בנו של הרב עדין אבן ישראל. המכון מעסיק כמה עשרות אנשים העוסקים בפרויקטים שונים, ביוזמתו ובפיקוחו של הרב שטיינזלץ.

==ספרים בהוצאת המכון==
*תלמוד מבואר - כל מסכתות התלמוד הבבלי (במהדורה קטנה- 29 כרכים ובמהדורה גדולה- 42 כרכים).
*תלמוד מבואר- מסכת פאה ומסכת שקלים מן התלמוד הירושלמי.
* ספר ניר: פירוש על תלמוד ירושלמי מסכתות יבמות, כתובות, וסוטה, יוצא לאור מכתב יד עם קצת תקונים והערות על ידי הרב עדין שטיינזלץ. תשל"ט (1978).
*ביאור על ספר התניא - בעשרה כרכים.
*התנ"ך המבואר.
*המשנה המבוארת.
*אשת חיל - אלבום.
*שלושה עשר עלי השושנה - סיכום של נושאים בתורת הסוד.
*הבן יקיר לי - לקט שיחות ומאמרים על העם היהודי.
*חיי עולם- אסופת שיחות ומאמרים על פרשת השבוע.
*תהילים עם הארות - כשבראש כל מזמור כותרת קצרה המסבירה את תוכנו.
*הסידור והתפילה, מדריך למתפלל ולמעיין.
*התלמוד לכל.
*מדריך לתלמוד.
*תשובה - מאמרים והסברים על חזרה בתשובה.

חלק מהספרים יצאו בשיתוף עם הוצאות ספרים אחרות ביניהם מילתא וקורן (מגיד).

==פעילויות נוספות==
במכון מתקיימים מדי שבוע שיעורים בגמרא ובספרי חסידות לגברים ונשים, על ידי הרב שטיינזלץ ואנשים נוספים - רבנים, מרצים, סופרים ואומנים. בנוסף מתקיימות במכון סדנאות בזוגיות של בית המדרש להתחדשות בראשותו של הרב דב זינגר.

==קישורים חיצוניים==

* 
*

==הערות שוליים==

קטגוריה:הוצאות ספרים בישראל: ארון הספרים היהודי
קטגוריה:זוכי פרס שזר
קטגוריה:ארון הספרים היהודי
קטגוריה:עדין אבן ישראל
קטגוריה:מכוני מחקר תורניים
סוונסי סיטי

מועדון כדורגל סוונסי סיטי (באנגלית: Swansea City Association Football Club, בוולשית: Clwb Pêl-droed Cymdeithas Dinas Abertawe) היא קבוצת כדורגל וולשית מהעיר סוונסי שבוויילס. הקבוצה נוסדה בשנת 1912 והצטרפה לפוטבול ליג האנגלית בשנת 1921. בשנת 1981 העפילה סוונסי לראשונה לליגה הראשונה של הפוטבול ליג. בעונתה הראשונה בליגה סיימה במקום השישי, ועונה לאחר מכן נשרה לליגת המשנה.

בסוף עונת 2010/2011 העפילה הקבוצה לראשונה בתולדותיה לפרמייר ליג לאחר שניצחה במשחקי הפלייאוף של הצ'מפיונשיפ, ובכך הפכה לקבוצה הוולשית הראשונה שהצליחה להעפיל לפרמייר ליג.

הקבוצה זכתה בפרס הפוטבול ליג בשנים 1994 ו-2006 ובגביע הוולשי 10 פעמים בין השנים 1913–1991.

בעונת 2012/2013 זכתה הקבוצה בפעם הראשונה בגביע הליגה האנגלית והעפילה לסיבוב השלישי של מוקדמות הליגה האירופית בעונת 2013/2014 שם ניצחה את קבוצת מאלמה משוודיה. הקבוצה עלתה לשלב הפליי אוף וניצחה את קבוצת פטרולול פלוישט מרומניה. הקבוצה עלתה לשלב הבתים. בשלב הבתים הקבוצה הוגרלה לבית הכולל את הקבוצות ולנסיה, קובאן קרסנודאר וסנט גאלן. הקבוצה סיימה את שלב הבתים במקום השני והעפילה לשלב 32 האחרונות. בסוף עונת 2017/2018 הקבוצה ירדה לצ'מפיונשיפ לאחר 7 עונות רצופות בפרמייר ליג.

==סגל נוכחי==
;נכון ל-12 בספטמבר 2022

 (קפטן)

 (בהשאלה מוולברהמפטון וונדררס)

 (בהשאלה מווסטהאם יונייטד)

 (בהשאלה מברנטפורד)

 (בהשאלה מרויאל אוניון סן-ז'ילואז)

== ראו גם ==

* קארדיף סיטי

==קישורים חיצוניים==

* 

*
קטגוריה:קבוצות כדורגל אנגליות
קטגוריה:ויילס: כדורגל
קטגוריה:קבוצות כדורגל שהוקמו ב-1912
קטגוריה:הממלכה המאוחדת: מועדוני ספורט
קטגוריה:קבוצות ששיחקו ביותר ממדינה אחת
מבצע אי-גו

מבצע אי-גו (I-Go sakusen い号作戦) הייתה מתקפת נגד אווירית שערכו כוחות האימפריה היפנית נגד כוחות בעלות הברית בין 1 ל-16 באפריל 1943, במהלך המערכה באסיה ובאוקיינוס השקט של מלחמת העולם השנייה. במבצע תקפו מטוסים יפניים - בעיקר מטוסי הצי הקיסרי היפני - ספינות, מטוסים ומתקני יבשה של בעלות הברית בדרום מזרח איי שלמה ובגינאה החדשה. מטרת המבצע הייתה לעצור את התקדמות בעלות הברית באזורים אלה ולאפשר ליפן להיערך מחדש לאחר התבוסות שנחלו מידי בעלות הברית בגוודלקנל, בבונה-גונה בוואו ובים ביסמרק.

המבצע כלל מספר גלי תקיפה של מפציצים ושל מטוסי קרב, שהמריאו מבסיסיהם ברבאול, בבוגנוויל ובאיי שורטלנד, ותקפו מטרות בגוודלקנל שבאיי שלמה, ובפורט מורסבי, במפרץ אורו ובמפרץ מילן שבגינאה החדשה. אף על פי שהיפנים טיבעו מספר ספינות, הם לא הצליחו להסב נזק רב למתקני בעלות הברית. בהתבססו על דוחות של צוותי האוויר שלקחו חלק במבצע - שהיו מוגזמים - החליט מפקד הצי היפני המשולב, אדמירל איסורוקו יממוטו, לעצור את המתקפה ב-16 באפריל מתוך מחשבה שהמבצע נחל הצלחה. עם זאת, המבצע נכשל מכיוון שלא האט את התקדמות בעלות הברית בדרום מערב האוקיינוס השקט. זמן קצר לאחר מכן נהרג יממוטו בעת שטס בין העמדות היפניות על מנת לברך את החיילים שהשתתפו במבצע.

==התקפות אוויריות==
ב-1 באפריל 1943 יצאה טייסת בת 58 מטוסי A6M זירו לכיוון גוודלקנל וטולאגי. מטוסי הקרב של בעלות הברית ירטו את הטייסת מעל איי ראסל, ובקרב שהתפתח הפילו בעלות הברית 18 מטוסים יפניים לעומת אובדן שישה מטוסים משלהם.

ב-7 באפריל יצאה המתקפה השנייה, בה השתתפו 67 מפציצי צלילה מדגם אאיצ'י D3A "ואל" בליווי 110 מטוסי זירו בדרכם לגוודלקנל. מולם המריאו 67 מטוסי בעלות הברית. בהתקפה זו טובעה המשחתת האמריקאית "ארון וורד", הקורבטה הניו זילנדית "מואה" והמכלית האמריקאית "קנאווה". בסופו של הקרב איבדו היפנים עשרים ואחד מטוסים, לעומת שבעה מטוסי בעלות הברית שאבדו.

ב-11 באפריל תקפה טייסת בת 22 מפציצי צלילה ו-72 מטוסי קרב יפניים ספינות סוחר במפרץ אורו שבגינאה החדשה. מטוסי בעלות הברית שהמריאו על מנת ליירט את הטייסת הצליחו להפיל שישה מטוסים יפניים מבלי לספוג אבדות.

ב-12 באפריל תקפו 131 מטוסי קרב מנושאות המטוסים זואיקאקו וזואיהו ו-43 מפציצים בינוניים מדגם מיצובישי G4M את פורט מורסבי. במתקפה הסבו היפנים נזק למספר כלי שיט קטנים ומספר מטוסים שלא הספיקו להמריא, אך איבדו בעצמם חמישה מטוסים, לעומת שני מטוסים לבעלות הברית.

ב-14 באפריל תקפו 188 מטוסים יפנים במפרץ מילן. עשרים וארבעה מטוסי קרטיס P-40 וורהוק המריאו נגדם, ובקרב איבדו היפנים שבעה מטוסים לעומת שלושה שאיבדו בעלות הברית. ספינת המשא ההולנדית "ואן הימסקרק" ספגה מספר פגיעות, עלתה באש ואנשי צוותה נאלצו להחיף אותה על מנת להימנע מטביעה. ספינת המשא הבריטית "גורגון" ספגה מספר פגיעות גם היא ועלתה באש, אך אנשי צוותה הצליחו להשתלט על האש. מספר ספינות נוספות ספגו נזקים קלים בלבד. בהתקפה זו נהרגו ארבעה חיילי בעלות הברית ו-12 מלחים מאוניות הסוחר.

==ראו גם==
* המערכה בגינאה החדשה
==לקריאה נוספת==
<div style="direction: ltr;">
*Morison, Samuel Eliot. Breaking the Bismarcks Barrier. Little Brown and Company, 1958. 
</div>
==קישורים חיצוניים==

* דאגלס מקארתור, [http://www.history.army.mil/books/wwii/MacArthur%20Reports/MacArthur%20V2%20P1/macarthurv2.htm#contents Reports of General MacArthur - Volume II], המרכז להיסטוריה צבאית של צבא ארצות הברית.
* ווסלי פרנק קרייבן וג'יימס לי קייט, [http://www.ibiblio.org/hyperwar/AAF/IV/AAF-IV-4.html Chapter IV The Papuan Campaign].
==הערות שוליים==

אי-גו
אי-גו
צ'בדאר ינקוב

צ'בדאר קירילוב ינקוב (בבולגרית: Чавдар Кирилов Янков; נולד ב-29 במרץ 1984 בסופיה שבבולגריה) הוא כדורגלן עבר בולגרי ששיחק בעמדת הקשר האחורי.

==נבחרת לאומית==
ינקוב הופיע לראשונה במדי נבחרת בולגריה בשנת 2004. את שערו הראשון בנבחרת הוא הבקיע ב-13 באוקטובר 2004 במשחק מול נבחרת מלטה בדקה ה-41, המשחק הסתיים 1:4 לזכות הבולגרים.

==תארים==
;קבוצתיים
* גמר הגביע האוקראיני - 2010/2009 (מטאלורג דונצק)

==קישורים חיצוניים==

* [http://www.rfpl.org/player/id16060 סטטיסטיקות ופרופיל] באתר התאחדות הכדורגל הרוסית

קטגוריה:כדורגלנים בולגרים
קטגוריה:קשרי כדורגל בולגרים
קטגוריה:סופיה: כדורגלנים
קטגוריה:כדורגלני סלביה סופיה
קטגוריה:כדורגלני הנובר 96
קטגוריה:כדורגלני מטאלורג דונצק
קטגוריה:כדורגלני רוסטוב
קטגוריה:כדורגלני נבחרת בולגריה
קטגוריה:בולגרים שנולדו ב-1984
רוברט פולטון

רוברט פולטון (באנגלית: Robert Fulton; 14 בנובמבר 1765 – 24 בפברואר 1815) היה מהנדס וממציא אמריקאי המוכר כמפתח ספינת הקיטור המסחרית המוצלחת הראשונה, המונעת על ידי מנוע קיטור ימי.

==תולדות חייו==
רוברט פולטון נולד בכפר ליטל בריטיין במחוז לנקסטר בפנסילווניה, ב-14 בנובמבר 1765. היו לו לכל הפחות שלוש אחיות - איזבלה, אליזבת ומרי, וכן אח צעיר בשם אברהם. אביו, רוברט פולטון, נולד באירלנד והיגר לפנסילווניה, שם הוא נשא את מארי סמית. האב עבר עם משפחתו לאחר מכן ללנקסטר, שם למד פולטון הצעיר בבית הספר יסודי קוויקרי. פולטון הראה נטייה רבה להמצאות, ועוד בעודו בן 14 הכין גלגל משוטות בצדה של סירת הדיג של אביו. 

הוריו היו עניים מאוד ופולטון הצעיר נמסר לצורף זהב, על מנת שילמד מקצוע. אך הסתבר שפולטון מוכשר יותר בציור, ובגיל 17 החליט הנער שברצונו להיות צייר. הוא צייר פורטרטים וציורי נוף וכך יכול היה לשלוח כסף לכלכלת אמו. בשנת 1785 הוא קנה בכסף שחסך משק קטן בעיר הופוול שבפנסילווניה והעביר את אמו ומשפחתו לשם. 

בגיל 23 החליט פולטון לנסוע ללונדון על מנת להשתלם שם באומנות הציור. בלונדון צייר פולטון פורטרטים לאצילים ולעשירים ובזה הוא הרוויח די מחייתו, אך המשיך ללא הרף גם לפתח המצאות מכניות. המצאותיו הראשונות היו מכונת טווייה לפשתן, מכונה לשזירת חבלים, מכונת חיתוך לשיש וכן מכונות שונות לחפירת תעלות.

פולטון עבר בשלב זה לפריז, שם למד צרפתית, גרמנית, מתמטיקה וכימיה. בפריז התמסר להמצאה שהייתה מוזרה בימים ההם - צוללת. אך ההמצאה הזו לא נתקבלה ולא הכירו בערכה. ב-1800 הסכים נפוליאון בונפרטה לממן את תכנון את ה"נאוטילוס" - אך לא הצי הצרפתי ולא הצי הבריטי התעניינו בהמצאה זו בסופו של דבר.

אחר כך המציא פולטון סירת קיטור ששטה על פני נהר הסן בפריז, אך גם המצאה זו לא זכתה לתשומת לב נאותה. אולם פולטון לא ויתר על חלומו הגדול; ידידו העשיר רוברט ליווינגסטון, שגריר ארצות הברית בצרפת באותו הזמן, סיפק לו את המימון, והממציא חזר למולדתו לבנות שם ספינת קיטור גדולה ומשוכללת. בתחילה לעגו לפולטון, אך כשספינת המשוטות "קלרמונט" יצאה לנסיעתה הראשונה בנהר ההדסון, מניו יורק לאולבני, היא עוררה התלהבות רבה. אחרי הספינה "קלרמונט" בנה פולטון ספינות קיטור נוספות, וממשלת ארצות הברית הזמינה אצלו גם אוניית מלחמה המונעת על ידי קיטור "דמולוגוס", שלכבודו נקראה בשם "פולטון" כאשר בנייתה הושלמה בשנת 1814.

פולטון מת בטרם הגיעו לגיל חמישים, בשנת 1815, ממחלת השחפת.

==קישורים חיצוניים==

* [http://www.archive.org/stream/torpedowarsub00fultrich#page/n3/mode/2up Torpedo war and submarine explosions] בארכיון האינטרנט
* [http://www.archive.org/details/robertfultonsubm00parsrich רוברט פולטון והצוללת], ספר מ-1922 בארכיון האינטרנט
* 
* 

==הערות שוליים==

קטגוריה:ממציאים אמריקאים
קטגוריה:מהנדסים אמריקאים
קטגוריה:חברי היכל התהילה לאמריקאים הגדולים
קטגוריה:אישים שפסליהם הוכנסו לאוסף היכל הפסלים הלאומי
קטגוריה:אמריקאים שנפטרו משחפת
קטגוריה:אמריקאים שנולדו ב-1765
קטגוריה:אמריקאים שנפטרו ב-1815
צבי בן הבעל שם טוב

רבי צבי בן רבי ישראל (תפ"ה בערך — ז' בטבת תק"ם) היה בנו ותלמידו של רבי ישראל בעל שם טוב מייסד תנועת החסידות.

== תולדותיו ==
נולד בשנת תפ"ה, לערך. היה תלמידם של אביו וכן של דודו, רבי אברהם גרשון מקיטוב. קיימת מסורת חב"דית שלפיה, לאחר פטירת הבעל שם טוב בשנת תק"כ, הנהיג את תלמידי אביו לתקופה קצרה, ואז העביר את ההנהגה לתלמידו של אביו, רבי דב בער ממעזריטש.. 

רבי צבי נישא למלכה, ממנה נולדו לו ילדיו. לאחר פטירת אשתו הראשונה נישא לביילא, בתו של רבי שמואל חסיד מפינסק. אחר נישואיו עבר לגור בפינסק על יד חותנו ופתח שם בית כנסת. נפטר בז' בטבת תק"מ ונקבר בפינסק.

==שושלתו==
*בנו, רבי דב בער, כיהן כאדמו"ר באולינוב, והיה בעל מופת גדול. בנו של רבי דב בער היה רבי צבי הירש שכיהן כאדמו"ר בצ'ודנוב. בתו סימא הייתה נשואה פעמיים. שמו של בעלה הראשון לא ידוע וממנו ילדה את בתם אדל ליבא. בעלה השני היה רבי צבי מנחם אוירבך בנו של רבי זושא מאניפולי. בתה אדל ליבא נישאה לאחיה החורג רבי אלימלך, בנו של רבי צבי מנחם ולאה בתו של רבי משה מאיבניץ. בנו של בנו רבי צבי היה רבי אהרן מסלחוב חתן רבי דב בער מטלוסט. 
*בנו רבי אהרן מטיטיוב לא שימש כאדמו"ר. התגורר בקונסטנטין ולאחר מכן עבר לטיטיוב. בסוף ימיו עבר לפאבלוץ'. על צאצאיו נמנים חלק מאדמו"רי צ'רנוביל.
*בנו רבי ישראל כיהן כאדמו"ר בפבלוץ'. כונה רבי ישראל השותק.
*בתו שיינא רחל אשת רבי יעקב בנו של הרב מנחם מן ('מנלה') מקרלין (דודו של רבי אהרן הגדול מקרלין). גדל אצל רבי שלמה מקרלין. עלה בסוף ימיו לטבריה עם בנו רבי נפתלי צבי (שהיה מכונה בטבריה 'ר' הערש בעלשמ'ס' על שם היותו נינו של הבעל שם טוב). אחיו של רבי יעקב, רבי יצחק (ארצ'ייק) נסע אף הוא לארץ ישראל אך אונייתו טבעה בדרך. רבי יעקב נפטר בכ"א בכסלו תקצ"ד. בנו רבי צבי נפטר בכ"ז באלול תרכ"ד.
*בתו רייזל אשת רבי משה זאב אוירבך אשר התגורר בחמלניק. חתנו של רבי משה זאב היה רבי דב בער מחווסטוב בנו של רבי ישראל חיים מלודמיר (בנו של רבי אברהם המלאך וחתנו של רבי שלמה מקרלין).

==לקריאה נוספת==
* יוסף ירוחם פישל הגר, אבן ישראל: תולדותיהם של צדיקים ראשונים כמלאכים הקדוש רבי צבי ממעזיבוז-פינסק זי"ע... ובנו הקדוש רבי אהרן מטיטיוב זי"ע, ירושלים, תש"ס.

==קישורים חיצוניים==
* אברהם אביש שור, [http://www.hebrewbooks.org/pdfpager.aspx?req=13535&st=&pgnum=152&hilite= הרה"ק רבי צבי], קובץ בית אהרן וישראל מס' 49, תשנ"ד
* 

==הערות שוליים==

קטגוריה:משפחת הבעל שם טוב
קטגוריה:אדמו"רים
קטגוריה:מז'יבוז': רבנים
קטגוריה:פינסק: רבנים
קטגוריה:ילידי 1725
קטגוריה:נפטרים ב-1779
אייקון פופ

מעריצים מחופשים לאייקון הפופ [[אלביס פרסלי]]
[[דארת' ויידר, מלחמת הכוכבים, הוא אחת מדמויות הקולנוע הידועות והמזוהות ביותר.]]
אייקון פופ (מאנגלית: Pop icon) היא הגדרה לידוען, דמות או אובייקט, שניתנת בדרך כלל על ידי התקשורת או הציבור הרחב. אייקון הפופ משפיע רבות על תרבות הפופ.

אדם שנחשב אייקון הפופ מוגדר ככזה עקב הערצת המונים, נשיאת אידיאל מסוים, מראה חיצוני יוצא דופן או התנהגות מיוחדת. אייקוני פופ רבים מתו בגיל צעיר וחלקם נהפכו לאייקונים רק אחרי מותם.

אייקון יכול להיות גם דמות מצוירת, להקה, סרט או אפילו חפץ.

פעמים רבות מעטרת תמונתו או ציורו של אייקון הפופ בגדים וחפצים. כמו כן, אמרות בולטות של אייקון הפופ עשויות להופיע על הדפסים שונים.

==דוגמאות לאייקוני פופ==
{|
|- valign="top"
| width="33.33%" |
===אישים===
*ג'יימס דין
*ג'ון לנון
*אלביס פרסלי
*מרילין מונרו
*ריהאנה
*דייוויד בואי
*בוב מארלי
*ברוס לי
*ביונסה
*ג'סטין ביבר
*פרדי מרקיורי
*מדונה
*מייקל ג'קסון
*אריאנה גרנדה
*הנסיכה דיאנה
*אופרה וינפרי
*בריטני ספירס
*ליידי גאגא
*שאקירה
* קורט קוביין
* ארנסטו צ'ה גווארה
* טיילור סוויפט
| width="33.33%" |

===להקות===
*הביטלס
*הרולינג סטונז
*נירוונה
*לד זפלין
*קווין
*הדלתות
*אבבא
*וואן דיירקשן

| width="33.33%" |
===דמויות בדיוניות===
* שרלוק הולמס
* הנווד
* בטי בופ
* מיקי מאוס
* פופאי המלח
* באגס באני
* סופרמן
* באטמן
* ספיידרמן
* מריו
* פו הדב
* דארת' ויידר
* אופטימוס פריים (הרובוטריקים)
* בארט סימפסון
* הומר סימפסון
* אריק קרטמן
* בובספוג
* ארתור ריד
|}

== ראו גם ==
* אליל נוער

==קישורים חיצוניים==
* [https://www.manchestereveningnews.co.uk/whats-on/music/top-100-greatest-pop-culture-1156460 רשימת 100 סמלי התרבות הגדולים (Top 100 greatest pop culture icons)], באתר Manchester Evening News 

==הערות שוליים==

קטגוריה:תרבות פופולרית
דן האג (כדורגל)

דן האג (בהולנדית: Alles Door Oefening Den Haag, בקיצור: ADO Den Haag) הוא מועדון כדורגל הולנדי מהעיר האג, המשחק בליגת המשנה ההולנדית. פירוש המילים Alles Door Oefening בהולנדית הוא, הכל באימון. המועדון הוקם ב-1905, ומתחילת דרכו התקשה לבסס את מעמדו כנגד המועדנים היריבים, בעיקר לאור הפופולריות של הקריקט בעיר האג.

מאז שירד המועדון לליגה השנייה בטיבה בהולנד בשלהי 2021, חברת ההשקעות האמריקאית Global Football Holdings שבבעלות איש העסקים האמריקאי-יהודי דייוויד ס. בליצר , רכשה את מניות הרוב של המועדון מחברת יונייטד ואנסן הסינית.<ref></ref><ref></ref>

==תארים==
דן האג זכתה ב-2 אליפויות הולנד בשנים 1942 ו-1943, ובגביע ההולנדי בשנים 1968 ו-1975. הקבוצה הגיעה לגמר הגביע ההולנדי 6 פעמים נוספות.

השלב המתקדם ביותר אליו הצליחה הקבוצה להגיע באירופה הוא רבע גמר גביע המחזיקות ב-1976. בשלב זה הודחה הקבוצה על ידי וסטהאם יונייטד.

== אוהדים ==
אוהדי דן האג מקיימים קשר חזק עם המועדון הוולשי סוונסי סיטי. אוהדי הקבוצות מניפים לעיתים קרובות את דגלי הקבוצה השנייה ובין הקבוצות מתקיימים בדרך כלל משחקי הכנה לפני פתיחת העונה הרשמית. אוהדי לגיה ורשה, קלאב ברוז' ויובנטוס מקיימים אף הם קשר עם אוהדי הקבוצה.

==קישורים חיצוניים==

* 

==הערות שוליים==

קטגוריה:קבוצות כדורגל הולנדיות
קטגוריה:קבוצות כדורגל שהוקמו ב-1905
קטגוריה:האג: ספורט
*
וואשו

וואשו (באנגלית Washoe, ספטמבר 1965 - 30 באוקטובר 2007) הייתה שימפנזה אשר הייתה לחיה הראשונה שתקשרה באמצעות שפת הסימנים, כחלק מניסוי בנושא רכישת שפה אצל בעלי חיים. <ref></ref> 

וואשו נולדה במערב אפריקה ב-1965, וניצודה על ידי חיל האוויר האמריקאי למטרת ניסויים בתוכנית החלל. היא נקראה "וואשו" על שם מחוז וואשו שבנבדה, המקום שבו גודלה ובו למדה את שפת הסימנים.

בשנת 1967, החלו אלן וביאטריס גרדנר בפרויקט ללימוד שפת הסימנים לוואשו, באוניברסיטת נבדה. ניסיונות קודמים ללמד שימפנזות לחקות שפה אנושית קולית נכשלו. בני הזוג גרדנר האמינו שניסיונות אלו היו פגומים משום ששימפנזות לא מצוידים ביכולת הפיזית להפיק את הצלילים לחיקוי שפה אנושית. הפתרון שלהם היה לאפשר לקופים לתקשר באמצעות מחוות גופניות. במהלך חייה למדה וואשו כ-350 מילים בשפת הסימנים האמריקאית.

מאז 1980 חייתה וואשו באוניברסיטת מרכז וושינגטון וב-30 באוקטובר 2007 מתה וואשו בגיל 42.

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:שימפנזים מפורסמים
קטגוריה:ארצות הברית: בעלי חיים מפורסמים
תקיעת הכהנים בחצוצרות

תקיעת הכהנים בחצוצרות היא מצוות עשה מהתורה המחייבת את הכהנים בני אהרן לתקוע בחצוצרות הן בעת הקרבת קרבנות והן כתזכורת לזכות בני ישראל בעת מצוקה.

== מקור הציווי ==

מקור הציווי הוא ספר במדבר, פרשת בהעלותך .

אולם, תרגום ירושלמי מקדים את מקור מצווה זו כבר בימי פטירת יעקב, ומספר בעת פטירתו של יעקב אבינו בארץ מצרים, בנוכחותו של בנו יוסף, הספיד בנו יהודה אודות הכהנים -כנכדי אביו יעקב- העתידים לתקוע בחצוצרות.

== זמני התקיעה ==
==== עולת תמיד ====
* בזמן הקרבת קרבנות ציבור הכהנים מצווים לתקוע בבית המקדש ליד שולחן החלבים (חלב הקרבנות).

==== בעת צרה ====
* בעת צרה בהם הציבור דרושים ישועות מן השמים -כגון מלחמה מפני צרי המדינה.
תקיעת הכהנים מודגשת בכתוב כמפעיל תזכורת לטובה עבור בני ישראל לפני הקדוש ברוך הוא ועל ידו מפעילים ישועה ממשית.

==== בכניסת שבת ====
* המדרש תנחומא מזכיר כי גם כניסת השבת הייתה נזכרת על ידי תקיעת החצוצרות של הכהנים.

=== בשיבת ציון ===
גם בימי בניית בית שני מוזכר בספר עזרא מעמד הכהנים לעבודת התקיעה בחצוצרות, ולראשונה הוזכר החצוצרות כמו מין "מלבוש" של הכהנים

==פרטי הדינים==
=== מבנה החצוצרה ===
תמונת שתי חצוצרות במטבע של כסף מתקופת [[בר כוכבא]]

התלמוד מדייק כי החצוצרות של הכהנים צריכות להיעשות מכסף טהור ואף בדיעבד לא ניתן להחליף אותן למתכות אחרות. בכך מובן שסוג החצוצרה שהכהנים השתמשו בה הייתה חצוצרה פשוטה. אולם לעת התקיעה של שנת הקהל, היו הכהנים תוקעים בחצוצרות של זהב.

=== מספר החצוצרות ===

לפי ההלכה אין לפחות משני כוהנים בתקיעה ואין להוסיף על מאה ועשרים כוהנים.

=== תקיעה בזר ===

עם שרוב הדעות סוברות שרק לכהנים ניתן עבודת התקיעה, הרמב"ם כותב כי "בימי המועדות כולם ובראשי חדשים היו הכהנים תוקעים בחצוצרות בשעת הקרבן והלוים אומרין שירה". מכך מסיק בעל ספר החינוך, כי הרמב"ם סבור שבימים אחרים, לפעמים גם הלויים היו תוקעים בחצוצרות במקדש. בתענית, מצווה לכתחילה שיתקעו הכהנים בחצוצרות, אך אם אין כהנים - תוקע גם לוי או ישראל.

== טעם המצווה ==

== תקיעת הכהנים בזמן הזה ==

יש פוסקים שתמהו על ביטול מצוות עשה זו של תקיעת הכהנים בחצוצרות לאחר חורבן המקדש. וזו כפי הברייתא שבכל מקום מחוץ למקדש לא תוקעים גם בחצוצרות וגם בשופר בבת אחת. אולם, לדעתו של הרמב"ם מצוות תקיעת חצוצרות בפני עצמן בתענית או עת מצוקה קיימת

יש פוסקים שמציינים כי המצווה של התקיעה בעתי מצוקה ותענית היא בתוקף רק בארץ ישראל ולא בחוצה לארץ


=== במלחמת גוג ומגוג ===

הספרי דורש כי כוונת הכתוב "ונושעתם מאויבכם" היא לתשועה שאין אחריה שעבוד, שהיא תהיה לעת מלחמת גוג ומגוג, ובה יתקעו הכהנים בחצוצרות של כסף על מנת שיעלה זכרונם לפני הקב"ה לטובה.

== ראו גם==
*חצוצרות הכסף
*בית התקיעה

==קישורים חיצוניים==
* [http://kehuna.org/?p=231 תקיעת הכהנים בחצוצרות של כסף] מאתר Kehuna.org (אנגלית)

==הערות שוליים==

קטגוריה:מצוות הנעשות על ידי כהן
קטגוריה:תרי"ג מצוות
קטגוריה:מצוות עשה
קטגוריה:פרשת בהעלותך
קטגוריה:מצוות בית המקדש
יונה צליוק

יונה צַלְיוּק (1903 – 18 בינואר 1988) הייתה ציירת ישראלית.

== ביוגרפיה ==
צליוק נולדה באודסה שבדרום-מערב האימפריה הרוסית בשנת 1903 להוריה משה שכטר וגולדה לבית לובושיץ. בשנת 1905 עלתה לארץ ישראל עם משפחתה, שהתיישבה בגדרה. בשנת 1909 עברה המשפחה לתל אביב. לאחר לימודיה ב"בצלאל, בית מדרש לאמנות ולמלאכות-אמנות" למדה באקדמיה הממלכתית לאמנות בברלין, ובשנות ה-20 למדה בפריז אצל אנדרה לוֹט (Lhote) והושפעה מן האמנות המודרניסטית. בפריז עבדה למחייתה ברישום אופנה. בשנת 1926 שבה לארץ והייתה חלק מדור האמנים המודרניסטים של "תקופת מגדל דוד".
השתתפה בחלק מתערוכות "האוהל", ואחר כך מיעטה לצייר.

נפטרה ב-18 בינואר 1988 והובאה לקבורה בבית העלמין חוף הכרמל.

==קישורים חיצוניים==

* 

==הערות שוליים==

קטגוריה:ציירות ישראליות
קטגוריה:ציירים ישראלים
קטגוריה:בוגרות בצלאל, בית מדרש לאמנות ולמלאכות-אמנות
קטגוריה:בוגרי בצלאל, בית מדרש לאמנות ולמלאכות-אמנות
קטגוריה:אישים הקבורים בבית הקברות חוף הכרמל
קטגוריה:ישראליות שנולדו ב-1903
קטגוריה:ישראלים שנולדו ב-1903
קטגוריה:ישראליות שנפטרו ב-1988
קטגוריה:ישראלים שנפטרו ב-1988
התומר

שער קטלוג "התערוכה האמנותית הראשונה" ([[1920) בהשתתפות קבוצת "התומר".]]
"התומר" (בכתיב חסר, שהיה מקובל בזמנו: התֹמר) הוא שמה של קבוצת אמנים שפעלה בשנת 1920 בתל אביב-יפו. חבריה היו מן הראשונים שתמכו באמנות מודרניסטית בארץ-ישראל. 

הקבוצה הוקמה כקואופרטיב על ידי האספן יעקב פרמן וכללה את האמנים יצחק פרנקל, הפסל ליב הלפרין, מרים חד גדיא, יהודית ויוסף קונסטנטינובסקי (לימים קונסטנט). היא נתמכה על ידי "משרד העבודה של הפועל הצעיר" ביפו. הקואופרטיב ביקש להתפרנס מעיטור בניינים ומכירת יצירות אמנות אולם בעקבות מיעוט ההזמנות עסקו בעיקר בעיטור כלי קרמיקה ובהקמת בית ספר לאמנות ביפו. 

הקבוצה הציגה מעבודותיה ב"תערוכה האמנותית הראשונה" שארגנו פרמן וקונסטנט בגימנסיה הרצליה. התערוכה הוצגה למשך שבוע ימים משום שבאותה עת פרצו מאורעות תר"פ.

==לקריאה נוספת==
*דונר, בתיה, מאוסף פרמן למוזיאון תל אביב, מוזיאון תל אביב לאמנות, תל אביב, 2002.

קטגוריה:ישראל: אמנות
קטגוריה:תל אביב-יפו: תרבות
קטגוריה:שנות ה-1920
קטגוריה:תרבות ביישוב
קטגוריה:ארגוני תרבות
קבוצת ארמיות B

קבוצת ארמיות B (בגרמנית: Heeresgruppe B) הוא שמה של קבוצת ארמיות של הוורמאכט במהלך מלחמת העולם השנייה. היא נודעה בעיקר בזכות חלקה בקרב סטלינגרד. 

==מערכה בצרפת==

קבוצת הארמיות הראשונה שנקראה "B" הוקמה לקראת הפלישה לצרפת. קבוצת ארמיות B כללה ½ 29 דיוויזיות, מתוכן שלוש משוריינות. מטרתה הייתה להתקדם דרך ארצות השפלה, ולמשוך את צבאות בעלות הברית לעומק בלגיה, שם תכותרנה באגפן על ידי המבקע העמוק של קבוצת ארמיות A. היא כללה את הארמייה ה-18 בפיקודו של גאורג פון קיכלר והארמייה השישית בפיקודו של ולטר פון רייכנאו. לאחר סיום המערכה, פורקה קבוצת הארמיות.

==החזית המזרחית==
קבוצת ארמיות B הוקמה מחדש בסוף יולי 1942 בעקבות ההחלטה לפצל את קבוצת ארמיות דרום לשתי קבוצות ארמיות, A ו-B. התפקיד שהוטל עליה היה לכבוש את העיר סטלינגרד, לחסום את נהר הוולגה לתנועה, ולהקים מערך הגנה לאורך נהר הדון, שיחפה על האגף הצפוני של הכוחות הגרמניים בחזית הדרום. עם הקמתה כללה קבוצת הארמיות את הארמייה השישית, ארמיית הפאנצר הרביעית, הארמייה השנייה, הארמייה ההונגרית השנייה והארמייה השמינית של הצבא האיטלקי. שתיים מהארמיות של קבוצת ארמיות B (הארמייה השישית וארמיית הפאנצר הרביעית) נטלו חלק בניסיון הכושל של הוורמאכט לכבוש את סטלינגרד, וספגו אבדות כבדות בקרבות הקשים שהתחוללו בתוך העיר ובסביבתה. שאר הכוחות של קבוצת הארמיות הגנו על האגפים החשופים של איגוד הכוחות הגרמני שתקף את סטלינגרד. באוקטובר 1942 תוגברה קבוצת הארמיות בשתי ארמיות נוספות (הארמיות הרומניות השלישית והרביעית), ובשיא כוחה היא כללה כ-80 דיוויזיות, מתוכם למעלה מ-50 דיוויזיות מצבאות גרורותיה של גרמניה הנאצית.
 
במהלך מתקפת הנגד הסובייטית באזור סטלינגרד בנובמבר 1942 ספגו כוחות קבוצת ארמיות B אבדות כבדות. שתיים מהארמיות שלה (הארמייה השישית וחלק גדול מיחידות ארמיית הפאנצר הרביעית) כותרו בכיס סטלינגרד, ובראשית פברואר 1943 נכנעו שרידיהן לצבא הסובייטי. בסוף נובמבר 1942 פוצלו כוחות קבוצת הארמיות. קבוצת ארמיות B נותרה עם 3 ארמיות (הארמייה השנייה, הארמייה ההונגרית השנייה והארמייה השמינית האיטלקית), וארבע הארמיות הנותרות, שתוגברו בפלגת הארמייה הולידט, הועברו תחת פיקוד קבוצת ארמיות דון.
 
בדצמבר 1942 ובינואר 1943 הובסו הארמיות, שנותרו תחת פיקוד קבוצת ארמיות B, בסדרה של מתקפות סובייטיות מוצלחות באזור נהר הדון העליון, וספגו אבדות כבדות מאוד. בפברואר 1943 אוחדו שרידי קבוצת ארמיות B וקבוצת ארמיות דון, כדי ליצור מחדש את קבוצת ארמיות דרום.

==צפון איטליה וצרפת==
קבוצת ארמיות אחרונה שנשאה את השם "B" הוקמה בצפון איטליה ב-1943 על מנת לתת מענה לאיום בעלות הברית שנחתו באיטליה. בסופו של דבר התפרסה קבוצת הארמיות בצרפת והובסה בפלישה לנורמנדי. לאחר הכישלון בהדיפת הפלישה נסוגה קבוצת הארמיות לארצות השפלה. היא השתתפה במבצע מרקט גארדן והביסה את הפלישה האווירית של בעלות הברית להולנד. לאחר מכן השתתפה בקרב הארדנים, אך נכשלה במילוי חלקה בתוכנית. 

בסופו של דבר כותרה קבוצת הארמיות בסביבות חבל הרוהר ונכנעה לבעלות הברית ב-21 באפריל 1945.

==מפקדים==
* פדור פון בוק (12 באוקטובר 1939 - 16 באוגוסט 1940)
* מקסימיליאן פון וייכס (10 ביולי 1942 - 12 בפברואר 1943)
* ארווין רומל (14 ביולי 1943 - 19 ביולי 1944)
* גינתר פון קלוגה (19 ביולי 1944 - 17 באוגוסט 1944)
* ולטר מודל (17 באוגוסט 1944 - 21 באפריל 1945)

קטגוריה:זירת מזרח אירופה במלחמת העולם השנייה
B
ספרוסיים

[[שינן הניבים]]
[[סרגוס מסורטט]]
[[שישן משורטט]]
[[פטרוס רופסטריס]]
Pagrus auratus
[[ספרוס הפסים]]
[[קנתר פסוס]]
סרגוסים כתפיים]]

סְפָּרוּסִיִּים (שם מדעי: Sparidae) היא משפחה של דגים הנכללת בסדרת הדקראים. הדגים מסדרה זו נמצאים באוקיינוסים בעלי אקלים ממוזג וטרופי, בישראל נציגים למשפחה זו בים התיכון ובים סוף.

משפחת דגים זו נמצאת במים רדודים קרוב לקרקעית. רוב המינים במשפחה זו הם טורפים וכוללים מערכת שיניים חזקה בעזרתם הם מפצחים קונכיות וצדפות, אולם מינים אחרים ניזונים מצמחי־ים. לדגים אלו יש בין 10–13 קוצי גב ו־3 קוצים באזור השת. אורכם משתנה בין 24 ס"מ ל־1.2 מטר, כשהגדול מביניהם הוא המין פטרוס רופסטריס שמגיע לאורך 2 מ' ושוקל עד 80 ק"ג. הכתמים השונים מהווה זיהוי חשוב בזיהוי המינים השונים. נמצא כי מינים רבים מהמשפחה הם הרמאפרודיטים להם יש בלוטת־מין זכרית ונקבית בו זמנית, ואצל אחרים המין משתנה עם התבגרותם. מחצית מכל המינים הידועים במשפחה זו נמצאים סביב דרום אפריקה, בים התיכון נמצאים 24 מינים.

חלק מהדגים במשפחה זו נחשבים לדגי מאכל משובחים כגון סרגוס מסורטט, ספרוס זהוב (דניס) וספרוס מצוי (פארידה).

==מינים בחופי ישראל==
לחופי ישראל מגיעים המינים הבאים:

==מיון==
להלן רשימת 38 סוגים הקיימים במשפחה:
* משפחה ספרוסיים (Sparidae)
** סוג Acanthopagrus
** סוג ומין יחיד Amamiichthys matsubarai
** סוג Archosargus
** סוג כסיפון (Argyrops)
** מין יחיד Argyrozona argyrozona
** סוג גובוס (Boops)
** מין יחיד Boopsoidea inornata
** סוג Calamus
** מין יחיד מֵינוּן הַמַּעֲמַקִּים (Centracanthus cirrus)
** סוג נופר (Cheimerius)
** סוג Chrysoblephus
** מין יחיד Cymatoceps nasutus
** מין יחיד שֶׁנְגַּל מַכְסִיף (Crenidens crenidens)
** סוג שִׁנַּן (Dentex)
** סוג סרגוס (Diplodus)
** סוג Evynnis
** מין יחיד Gymnocrotaphus curvidens
** מין יחיד Lagodon rhomboides
** סוג שישן (Lithognathus)
** מין יחיד אוֹבְּלָד שְׁחֹר־זָנָב (Oblada melanura)
** סוג Pachymetopon
** סוג וַרְדִּית (Pagellus)
** סוג ספרוס (Pagrus)
** מין יחיד Parargyrops melanura
** מין יחיד פטרוס רופסטריס (Petrus rupestris)
** סוג Polyamblyodon
** סוג ורדינון (Polysteganus)
** מין יחיד Porcostoma dentata
** מין יחיד Pterogymnus laniarius
** סוג שפרנון (Rhabdosargus)
** מין יחיד סַלְפִּית צְהֻבַּת־פַּסִּים (Sarpa salpa)
** סוג Sparidentex
** מין יחיד Sparodon durbanensis
** מין יחיד סְפָּרוּס זָהֹב (Sparus aurata)
** סוג מינון (Spicara) - בעבר שויך למשפחה עצמאית
** מין יחיד קַנְתָּר פָּסוּס (Spondyliosoma cantharus)
** סוג Stenotomus
** מין יחיד Virididentex acromegalus

==קישורים חיצוניים==

* 
* [http://www.fishbase.org/summary/FamilySummary.php?ID=330 ספרוסיים] באתר fishbase

==הערות שוליים==

*
קטגוריה:בעלי חיים שתוארו ב-1810
קטגוריה:טקסונים שתוארו בידי קונסטנטין סמואל רפינסק
קרן אלפא

עטיפת הספר הראשון בסדרה
קרן אלפא היא סדרת ספרים מאת ברי פריגת המספרת על משחק מחשב. הסדרה מלווה באיורים מאת יובל וכמן. 

==עלילה==
הספרים מספרים על ילדה בשם קרן המשחקת במשחק מחשב בשם אלפא. אלפא הוא ראשי תיבות של ארבע הדמויות בהן שולטת קרן, שעליהם לבצע משימה כלשהי: אופיר - נער, לבארי - כלב, פנטום - קוסמת ואנדרו האנדרואיד. בהתחלה ניתן לשחקן לבחור כמה כלים שיעזרו לו בהמשך. במהלך המסלול הם נתקלים במכשולים, שעל קרן להתגבר עליהם לפעמים בעזרת הכלים שקיבלה בתחילת המשחק. לעיתים המכשול מסובך ואז מזעיק אופיר את פנטום שחדה להם חידה, ועל קרן לפתור אותה כדי להתקדם. במהלך המסלול הם נפגשים עם רובוטים, ואז אנדרו עורך איתם קרב-רובוטים שבו הוא צריך לנצח כדי שיוכלו להמשיך. בסוף המסלול הם פוגשים במכשף הרע ומנסים לנצח אותו.

לפעמים המשחק מציע שני צוותים ככה ששני ילדים יוכלו לשחק במשחק. הצוות השני נקרא ביתא והוא מורכב מברק, יסודי, תזאורוס ואמזונה. כך המטרה היא לא רק לסיים את המשחק אלא גם להיות הצוות שמסיים ראשון.

==רשימת הספרים==
#קרן אלפא - פסגת ההר המכושף
#קרן אלפא - מצולות הים המכושף
#קרן אלפא - לב הג'ונגל המכושף
#קרן אלפא - תחנת החלל המכושפת
#קרן אלפא - טירת הרוחות המכושפת
#קרן אלפא - עמק הדינוזאורים המכושף
#קרן אלפא - כוכב הלכת המכושף
#קרן אלפא - גורד השחקים המכושף
#קרן אלפא - וירוס המחשב המכושף
#קרן אלפא - בסיס הרובוטים המכושף
#קרן אלפא - ספינת האור המכושפת
#קרן אלפא - עקיצת החרקים המכושפים

==קישורים חיצוניים==
* [http://www.barryprigat.com/prgbrygybka.html סדרת "קרן אלפא"] באתר של ברי פריגת

קטגוריה:ספרי ילדים ונוער בעברית
קטגוריה:סדרות ספרים
ביאנקה בלטי

ביאנקה בלטי (באיטלקית: Bianca Balti; נולדה ב-19 במרץ 1984) היא אחת הדוגמניות האיטלקיות המצליחות בעולם. בלטי נולדה בלודי, באזור לומברדיה שבצפון איטליה. היא התגלתה על ידי ברונו פאולטה בסופרמרקט, בזמן שעבדה שם כדי לממן את לימודיה.

==קריירת דוגמנות==
היא צולמה למגזינים רבים בעלי השפעה על תחום האופנה, בהם הרפרס בזאר, ווג, פלייבוי ועוד.

בלטי צולמה לקמפיינים של מעצבים מהמובילים בעולם כמו דולצ'ה וגבאנה, רוברטו קוואלי, דונה קארן ועוד.

ב-9 בנובמבר 2005 השתתפה בתצוגה של ויקטוריה'ס סיקרט, וכמו כן השתתפה בתצוגות של מעצבים מובילים כגון גוצ'י, פראדה, ג'יבנשי, כריסטיאן דיור ומעצבים מובילים נוספים.

לאחר שילדה את בתה בשנת 2007, חזרה לדגמן על המסלול, ובנוסף החליפה את אנג'לינה ג'ולי בקמפיין של סנט ג'ון עם הדוגמניות הילרי רודה וקרוליין וינברג.

בשנת 2011 הופיעה על לוח השנה של 'פירלי' שצולם על ידי המעצב והצלם קרל לגרפלד.

==בקולנוע ובטלוויזיה==
בלטי השתתפה בסרטו של הבמאי אבל פררה, "רקדניות גו-גו" , בתור רקדנית ארוטית במועדון.

בשנים 2017–2018 שימשה כפרשנית בעונות השנייה והשלישית של תוכנית הריאליטי ספורט האמריקאית "הביסטמאסטר האולטימטיבי".

==חיים אישיים==
בלטי נישאה לצלם האיטלקי כריסטיאן לוצ'ידי וכמה שנים לאחר מכן התגרשו. כיום היא נמצאת במערכת יחסים עם בן זוגה ג'יאן לוקה פצ'יני.

==קישורים חיצוניים==

קטגוריה:דוגמניות איטלקיות
קטגוריה:איטלקיות שנולדו ב-1984
קטגוריה:איטלקים שנולדו ב-1984
לזלי בראון

לזלי בראון (באנגלית: Leslie Browne; נולדה ב-29 ביוני 1957) היא רקדנית בלט ושחקנית קולנוע יהודיה אמריקאית, מועמדת פרס אוסקר לשחקנית המשנה הטובה ביותר ו פרס גלובוס הזהב לשנת 1977 על הופעתה בדרמת המחול "נקודת מפנה".

== ביוגרפיה ==
בראון נולדה בניו יורק לרקדן קלי בראון – נוצרי, ולאיזבל מירוו – יהודייה, בראון היא אחותו של המפיק קווין קלי בראון.
החלה להתאמן בגיל שבע לצד אחיה ואחותה בסטודיו לריקוד שהפעיל אביה.
למדה ריקוד ב"בית ספר לבלט אמריקאי" (אותו גם ניהלה בשלב מאוחר יותר) ולאחר מכן הופיעה כמקצוענית עבור החברה "ניו יורק סיטי בלט".

התפרסמה בסרט המחול "נקודת מפנה" של הסנדק שלה, הבמאי הרברט רוס, בו גילמה את אמיליה, רקדנית בלט מוכשרת ובתה של דידי (שירלי מקליין), על הופעתה הראשונה כשחקנית הועמדה בראון לפרס אוסקר לשחקנית המשנה הטובה ביותר ולפרס גלובוס הזהב. בראון הופיעה בשני סרטי בלט נוספים של רוס "ניז'ינסקי" ו"רקדנים" אותו הפיק מנחם גולן. היא הופיעה גם בפרק בסדרה "ימים מאושרים".
בראון החלה ללמוד משחק רק לאחר שהייתה מועמדת לאוסקר והופיעה בברודוויי במחזמר "הנעל האדומה".

==קישורים חיצוניים==

==הערות שוליים==

קטגוריה:שחקניות קולנוע וטלוויזיה יהודיות אמריקאיות
קטגוריה:שחקני קולנוע וטלוויזיה יהודים אמריקאים
קטגוריה:אמריקאיות שנולדו ב-1957
קטגוריה:אמריקאים שנולדו ב-1957
ז'וליו פרסטס

ז'וליו פרסטס דה אלבוקרקה (בפורטוגזית: Júlio Prestes de Albuquerque; 15 במרץ 1882 - 9 בפברואר 1946) היה עורך דין, משורר ופוליטיקאי ברזילאי.
== חייו ==
בשנת 1909 החל את הקריירה הפוליטית שלו כשנבחר לסגן נשיא מדינת סאו פאולו, על ידי מפלגת פאוליסטה הרפובליקנית (PRP) . חוליו פרסטס נבחר שוב מספר פעמים, ונשאר בתפקידו עד 1923. כנציג המדינה, הוא הגן על עובדי המדינה, הציג את הצעות החוק שיצרו את בית הדין לביקורת בסאו פאולו ואת הפקולטה לרפואה וטרינרית ומדעי בעלי החיים של אוניברסיטת סאו פאולו.

בשנת 1923, הוא היה נשיא ועדת הכספים של סאו פאולו. באותה שנה הוא נבחר לסגן הנשיא הפדרלי. בהמשך, הוא היה יו"ר ועדת הכספים ומנהיג הממשל של הנשיא וושינגטון לואיס.

בתקופה זו הוא היה אחראי על אישורה של תוכנית הייצוב הכלכלי והפיננסי בדצמבר 1926.

בשנת 1927 הוא נבחר מחדש לסגן הנשיא הפדרלי. עם מותו של קרלוס דה קמפוס, אז נשיא סאו פאולו, אביו, קולונל פרננדו פרסטס, התפטר מתפקיד סגן נשיא המדינה. עקב אירוע זה נערכו בחירות חדשות וג'וליו פרסטס נבחר לנשיא מדינת סאו פאולו ונכנס לתפקידו ב-14 ביולי 1927. בין השנים 1927 ו-1930 היה נשיא מדינת סאו פאולו.

פרסטס הגיע למעמד נשיא נבחר של ברזיל בזכות ניצחונו בבחירות 1930. לא עלה לשלטון בגלל מהפכת 1930 אשר הדיחה את הנשיא וושינגטון לואיס כחודשיים לפני שפרסטס היה אמור לעלות לשלטון.

על שמו נקרא אולם הקונצרטים המרכזי של סאו פאולו - הסאלה סאו פאולו, וכן תחנת הרכבת הסמוכה אליו.
<br />

==קישורים חיצוניים==

* [https://web.archive.org/web/20110923162610/http://www.historiabrasileira.com/brasil-republica/governo-de-julio-prestes/ סיכום כהונה] באתר www.historiabrasileira.com 
==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:ברזיל: היסטוריה
קטגוריה:נשיאי ברזיל
קטגוריה:ילידי 1882
קטגוריה:נפטרים ב-1946
אליפות ציריך הפתוחה

אליפות ציריך הפתוחה הייתה טורניר טניס לנשים מסבב הWTA שבוטל בשנת 2009. הטורניר התקיים במשך כל חורף בעיר ציריך שבשווייץ משנת 1984 לשנת 2009. משנת 1993 עד 2007 היה הטורניר חלק מהקטגוריה העליונה(TIER I), ובשנתו האחרונה, קרי 2008 היה חלק מקטגוריית TIER II.

בין הזוכות המפורסמות בטורניר הן המדורגות מספר אחת בעולם לשעבר שטפי גראף, לינדזי דבנפורט, מריה שראפובה, ונוס ויליאמס, ז'וסטין הנין ומרטינה הינגיס. כמו כן, בטורניר זכו 3 שחקניות שווייצריות-הינגיס, פטי שניידר ומנואלה מלייבה.

==זוכות עבר==

{| class="wikitable" border="2"
!שנה
!אלופה
!יריבה בגמר
!תוצאה
|-
| 1984
| זינה גאריסון
| קלאודיה קודה-קילש
| 6–1, 0–6, 6–2
|-
| 1985
| זינה גאריסון
| האנה מנדליקובה
| 6–1, 6–3
|-
| 1986
| שטפי גראף
| הלנה סוקובה
| 4–6, 6–2, 6–4
|-
| 1987
| שטפי גראף
| האנה מנדליקובה
| 6–2, 6–2
|-
| 1988
| פם שריבר
| מנואלה מאלייבה
| 6–3, 6–4
|-
| 1989
| שטפי גראף
| יאנה נובוטנה
| 6–1, 7–6(6)
|-
| 1990
| שטפי גראף
| גבריאלה סבטיני
| 6–3, 6–2
|-
| 1991
| שטפי גראף
| נטלי
| 6–4, 6–4
|-
| 1992
| שטפי גראף
| מרטינה נברטילובה
| 2–6, 7–5, 7–5
|-
| colspan="4" align="center" | ↓ TIER I ↓
|-
| 1993
| מנואלה מלייבה
| מרטינה נברטילובה
| 6–3, 7–6(1)
|-
| 1994
| מגדלנה מלייבה
| נטאשה זברבה
| 7–5, 3–6, 6–4
|-
| 1995
| איווה מאריץ
| מארי פירס
| 6–4, 6–4
|-
| 1996
| יאנה נובוטנה
| מרטינה הינגיס
| 6–2, 6–2
|-
| 1997
| לינדזי דבנפורט
| נטלי
| 7–6(3), 7–5
|-
| 1998
| לינדזי דבנפורט
| ונוס ויליאמס
| 7–5, 6–3
|-
| 1999
| ונוס ויליאמס
| מרטינה הינגיס
| 6–3, 6–4
|-
| 2000
| מרטינה הינגיס
| לינדזי דבנפורט
| 6–4, 4–6, 7–5
|-
| 2001
| לינדזי דבנפורט
| ילנה דוקיץ'
| 6–3, 6–1
|-
| 2002
| פטי שניידר
| לינדזי דבנפורט
| 6–7(5), 7–6(8), 6–3
|-
| 2003
| ז'וסטין הנין
| ילנה דוקיץ'
| 6–0, 6–4
|-
| 2004
| אלישיה מוליק
| מריה שראפובה
| 4–6, 6–2, 6–3
|-
| 2005
| לינדזי דבנפורט
| פטי שניידר
| 7–6(5), 6–3
|-
| 2006
| מריה שראפובה
| דניאלה האנטוחובה
| 6–1, 4–6, 6–3
|-
| 2007
| ז'וסטין הנין
| טטיאנה גולובין
| 6–4, 6–4
|-
| colspan="4" align="center" | ↓ TIER II ↓
|-
| 2008
| ונוס וויליאמס
| פלאביה פנטה
| 7–6(1), 6–2
|}

==קישורים חיצוניים==

קטגוריה:טורנירים בסבב ה-WTA
קטגוריה:ציריך: תחרויות ספורט
קטגוריה:תחרויות טניס בשווייץ
קווין קאמינגס

קווין קאמינגס (באנגלית: Quinn Cummings; נולדה ב- 13 באוגוסט 1967) היא ממציאה, אשת עסקים ושחקנית אמריקאית. בהיותה בת 10 הייתה קאמינגס מועמדת פרס אוסקר לשחקנית המשנה הטובה ביותר ופרס גלובוס הזהב לשנת 1977 על תפקידה בקומדיה הרומנטית "דירה לשניים".

== חייה ==
קאמינגס נולדה בלוס אנג'לס והחלה את דרכה כילדה בפרסומות.
התגלתה לראשונה ב-1977 בקומדיה הרומנטית של הרברט רוס וניל סיימון "דירה לשניים" בה הופיעה בתור לוסי הילדה הגסה של פאולה מקפיידן (מרשה מייסון) .
כשהיא בת 10 זכתה קאמינגס על הופעת הבכורה שלה במועמדויות לפרס אוסקר לשחקנית המשנה הטובה ביותר ופרס גלובוס הזהב.
התפרסמה לאחר מכן בסדרת הדרמה "משפחה" בתפקיד הנערה אנני קופר אותה מאמצת משפחת לורנס.
בשנות ה-80 החליפה קאמינגס את מקצועה לסוכנת שחקנים ופרשה ממשחק באופן סופי בשנות ה-90 בשל מאיסתה בחוסר פרטיות .

לקאמינגס ילדה אחת שנולדה בשנת 2000 עם חברה, דון דיפייטרו.
לאחר שילדה את בתה המציאה את מכשיר ההיפהאגר המאפשר לסחוב תינוקות ממקום למקום, בעקבות ההצלחה והביקוש שנוצרו פתחה קאמינגס חברה למוצר בבעלותה.
בשנת 2005 פתחה בלוג מצליח שעוסק בנקודת מבטה כאם וכאשת קריירה.
בשנת 2009 פרסמה את ספרה "Notes From The Underwire: Adventures from My Awkward and Lovely Life".

==קישורים חיצוניים==

קטגוריה:שחקניות קולנוע וטלוויזיה אמריקאיות
קטגוריה:שחקניות ילדות אמריקאיות
קטגוריה:בלוגריות אמריקאיות
קטגוריה:נשות עסקים אמריקאיות
קטגוריה:אנשי עסקים אמריקאים
קטגוריה:ממציאות אמריקאיות
קטגוריה:ממציאים אמריקאים
קטגוריה:בוגרות אוניברסיטת קליפורניה בלוס אנג'לס
קטגוריה:בוגרי אוניברסיטת קליפורניה בלוס אנג'לס
קטגוריה:אמריקאיות שנולדו ב-1967
קטגוריה:אמריקאים שנולדו ב-1967
אביב פתרונות מתקדמים

אביב פתרונות מתקדמים בתוכנה בע"מ היא חברת תוכנה ישראלית שהוקמה בשנת 1989 על ידי אבי בן דוד, העומד מאז בראש החברה. 
בשנות התשעים עסקה החברה בפיתוח מערכת מידע פיננסית, שהוטמעה בארגונים שונים במשק. בהמשך הורחבה המערכת והפכה לפתרון ERP ישראלי שנמכר למגוון של חברות.

בשנת 2001 הונפקה החברה בבורסה לניירות ערך בתל אביב. בשנת 2010 נקנתה פעילות החברה על ידי בעל המניות העיקרי (אבי בן-דוד) ופעילות זו חזרה להיות במסגרת חברה פרטית, תחת השם "אביב פתרונות מתקדמים בתוכנה". השלד הבורסאי נרכש על ידי חברת "אפסווינג".

בשנת 2011 העסיקה החברה כ-60 עובדים, בהם מומחי פיתוח תוכנה, הטמעה, תמיכה טכנית ושירות לקוחות.
החל משנת 2005 הורחבה הפעילות לתחום הניהול הקמעונאי, במטרה להעמיד פתרון ERP לרשתות קמעונאות תוך התמחות במגזרים ייחודיים (כגון: אופנה, הנעלה, תכשיטים, מוצרי תינוקות).
בהמשך הוקמו חברות בנות, בהן אורגנו (העוסקת ביישום מוצרי מיקרוסופט), וחברת IT-LOG המתמחה בתחום התוכנה לעמילות מכס ושילוח בינלאומי.

לצורך יישום תוכנת ERP של החברה נמכרת חבילת הבסיס ללקוחות, תוך שנדרשים שירותים משלימים, בהם: שירותי יישום והטמעה, שירותי ניתוח מערכות ופיתוח תוכנה (לצורך התאמות תוכנה ייחודיות הנדרשות לארגונים השונים), שירותי תמיכה טכנית, התקנות, וכו'.

במשך השנים התמחתה החברה במגזרים ייחודיים שלהם הותאמו מוצריה, בהם: מגזר הארגונים הציבוריים, מגזר רשתות החינוך, רשתות קמעונאיות בתחומי האופנה, הנעלה, תכשיטים ומוצרי תינוקות, חברות לוגיסטיקה, מטענים אוויריים, שירותי קרקע.

== קישורים חיצוניים ==
* 
* [http://www.erp.org.il/news/new.asp?newID=559&catID=1 מחשוב מטה חברה ורשת קמעונאית – מניסיונה של חברת אומטיים הפצה], באתר ERP ORG
* [http://www.thepeople.co.il/_DailyMaily/ItemClean.asp?ArticleID=21203&Vol=714&SearchParam=&CategoryID=72 רשת S. Wear יישמה עמדות מכירה ממוחשבות ו-ERP של אביב בפרויקט בהיקף מיליוני שקלים], באתר "דיילי מיילי"

==הערות שוליים==

קטגוריה:חברות תוכנה ישראליות
קטגוריה:ישראל: חברות שהוקמו ב-1989
ברנינג ספיר

ברנינג ספיר, 2008
ברנינג ספיר (באנגלית: Burning Spear, נולד ב-1 במרץ 1945 בשם וינסטון גודפרי רודני) הוא זמר רגאיי זוכה פרס גראמי ממוצא ג'מייקני.<br />
רבים משיריו מטיפים לעקרונות דת הראסטפארי.

== ביוגרפיה ==

וינסטון רודני נולד במרץ 1945 בסנט אנ'ס ביי, בילדותו הושפע רבות מהמנהיג האמריקאי-אפריקאי מרקוס גארבי.

בשנת 1969 נפגש רודני עם בוב מארלי ועם מפיקו, קלמנט "קוקסון" דוד, בעל חברת התקליטים "Studio One" שלקח אותו תחת חסותו.

לפני השקת אלבום הבכורה עם הזמר לארי מרשל, שינה רודני את שמו לברנינג ספיר.

מאמצע שנות התשעים חי ברנינג ספיר יחד עם אשתו סוניה רודני ברובע קווינס שבניו יורק.

== דיסקוגרפיה ==
משנת 1969 הוציא ברנינג ספיר 49 אלבומים:
{|
|-
|width="33%" valign="top"|
* ברנינג ספיר (אלבום) – (1973)
* Rocking Time – (1974)
* Marcus Garvey – (1975)
* Garvey's Ghost – (1976)
* Man in the Hills – (1976)
* Dry & Heavy – (1977)
* Live – (1977)
* Social Living – (1978)
* Living Dub Vol. 1 – (1979)
* Harder Than the Best – (1979)
* Hail H.I.M – (1980)
* Living Dub Vol. 2 – (1980)
* Farover – (1982)
* The Fittest of the Fittest – (1983)
* Reggae Greats: Best of Island years 1975-1978 – (1984)
* Resistance – (1986)
* People Of The World – (1986)
* 100th Anniversary: Marcus Garvey/Garvey's Ghost – (1987)
* The Fittest Selection: Greatest hits of 1980-1983 – (1987)
* Mistress Music – (1988)
* Live In Paris – (1989)
* Mek We Dweet – (1990)
* Jah Kingdom – (1991)
* The Original – (1992)
* The World Should Know – (1993)
|width="33%" valign="top"|
* !Love And Peace: Burning Spear Live – (1994)
* Rasta Business – (1995)
* Living Dub Vol. 3 – (1996)
* Chant Down Babylon: The Island Anthology – (1996)
* Best of Burning Spear – (1996)
* Appointment With His Majesty – (1997)
* A)live In Concert 97) – (1998)
* Living Dub Vol. 4 – (1999)
* Calling Rastafari – (1999)
* Live in Montreaux – (2001)
* Ultimate Collection: Best of Collection – (2001)
* Spear Burning: Best of the non-albums releases – (2001)
* Best of the Fittest: Best of Collection – (2001)
* Rare and Unreleased – (2001)
* 20th Century Masters: The Best of Burning Spear: Best of the Island years – (2002)
* Jah No Dead – (2003)
* Free Man – (2003)
* Living Dub Vol. 6 – (2004)
* Creation Rebel – (2004)
* Sounds from the Burning Spear – (2004)
* Live In South Africa 2000 – (2004)
* Our Music – (2005)
* Jah Is Real – (2008)
|}

== פרסים ==
ברנינג ספיר זכה פעמים בפרס גראמי בקטגוריית אלבום הרגאיי הטוב ביותר, בשנת 2000 על האלבום "Calling Rastafari", ובשנת 2009 על האלבום "Jah Is Real".

כמו כן הוא היה מועמד לפרס 12 פעמים.
{| class="wikitable sortable"
!שנה
!פרס
!קטגוריה
!עבודה מועמדת
!תוצאה
!סימוכין
|-
!2024
!פרס גראמי
|אלבום הרגאיי הטוב ביותר
|No Destroyer
|
|
|}

== קישורים חיצוניים ==

* 

* [https://web.archive.org/web/20111003081748/http://www.burningspear.net/blog/ הבלוג של ברנינג ספיר]
* 

==הערות שוליים==

קטגוריה:זוכי פרס גראמי
קטגוריה:זמרים ג'מייקנים
קטגוריה:מוזיקאים ג'מייקנים
קטגוריה:ראסטפארי
קטגוריה:זמרי רגאיי
קטגוריה:ילידי 1945
פיונגצ'אנג

פיונגצ'אנג (בהנגול: 평창; בהנג'ה: 平昌) היא נפה במחוז קאנגוואן שבצפון-מזרח קוריאה הדרומית. פיונגצ'אנג שוכנת בדרום-מרכז מחוז קאנגוואן בהרי טאיביק בגובה של כ-700 מטר מעל פני הים כ-180 ק"מ דרום-מזרחית לבירה סיאול. על פי מפקד האוכלוסין האחרון משנת 2020 אוכלוסיית הנפה מנתה 39,258 תושבים בשטח של 1,464 קמ"ר. המקום ידוע באתר הסקי שלו ובמספר מקדשים בודהיסטיים השוכנים בתחומו, והידוע שבהם הוא מקדש וולג'ונגסה (월정사).

ב-6 ביולי 2011 נבחרה פיונגצ'אנג לארח את אולימפיאדת פיונגצ'אנג (2018). העיר גברה על שתי יריבותיה, אנסי בצרפת ומינכן בגרמניה, לאחר שהתמודדה ללא הצלחה על אירוח המשחקים גם בשנים 2010 ו-2014.

==קישורים חיצוניים==

* 
* [http://www.pyeongchang2018.org/horizon/eng/index.asp אתר המשחקים האולימפיים 2018]
* [http://www.pyeongchang2018.org/language/eng/index.asp?hb_Manager_PK=VDENAA01&s= אתר המועמדות למשחקים האולימפיים]
* [http://www.olympic.org/pyeongchang-2018 אודות המשחקים האולימפיים בפיונגצ'אנג באתר התנועה האולימפית]
* [http://the-koreans.com/?p=1205 מאמר אודות היערכות קוריאה למשחקים האולימפיים]

==הערות שוליים==

קטגוריה:קצרמר יישובים באסיה
קטגוריה:קוריאה הדרומית: ערים
+
קטגוריה:ערים שאירחו משחקי חורף אולימפיים
דונסקאיה צאריצה

נהר דונסקאיה צאריצה (ברוסית: Донская Царица) הוא נהר בדרום רוסיה, היובל השמאלי של דון. הנהר זורם בשטח של מחוז וולגוגרד תחילה לכיוון צפון-מערב ולאחר מכן לכיוון דרום-מערב.

מקור המים העיקרי של הנהר הוא שלגים. לאורך הנהר נבנו מספר כפרים.

הנהר נשפך למאגר מים "צימליאנסקי" שנבנה בשנת 1948 במסגרת בניית תחנת כוח הידרואלקטרית.

קטגוריה:רוסיה: נהרות
סרגוס

סרגוס (שם מדעי: Diplodus) הוא סוג של דג ים ממשפחת הספרוסיים ובו 23 מינים. חלק מהמינים מצויים בחופי ישראל, בייחוד הסרגוס המסורטט.

==מיון==
להלן רשימת המינים הקיימים בסוג סרגוס, והשמות הקיימים בעברית:
* סרגוס הטבעת (שם עממי: סרגוס סופר) (Diplodus anularis)
* Diplodus argenteus
* Diplodus ascensionis
* Diplodus bellottii
* Diplodus bermudensis
* Diplodus cadenati
* Diplodus capensis
* Diplodus caudimacula
* סרגוס הפסים (שם עממי:סרגוס חדאדי, או: חדאד) (Diplodus cervinus)
* Diplodus fasciatus
* Diplodus helenae
* Diplodus holbrookii
* Diplodus hottentotus
* Diplodus kotschyi
* Diplodus levantinus
* Diplodus lineatus
* סרגוס אילתי (Diplodus noct)
* Diplodus omanensis
* Diplodus prayensis
* חודון אזור (שם עממי: פונטצו, עספור) (Diplodus puntazzo)
* סרגוס מסורטט (שם עממי: סרגוס) (Diplodus sargus)
* Diplodus striatus
* סרגוס כתפי (שם עממי: ג'אג', סרגוס, חראן) (Diplodus vulgaris)

==קישורים חיצוניים==

* 

קטגוריה:ספרוסיים
קטגוריה:טקסונים שתוארו בידי מרקוס אליעזר בלוך
קטגוריה:בעלי חיים שתוארו ב-1793
מישקובה

נהר מישקובה (ברוסית: Мышкова) הוא נהר בדרום רוסיה, היובל השמאלי של דון. הנהר זורם בשטח של מחוז וולגוגרד תחילה לכיוון צפון-מערב ולאחר מכן לכיוון דרום-מערב.

שלגים מהווים את מקור המים העיקרי של הנהר. לאורך הנהר נבנו מספר סכרים. 

הנהר נשפך למאגר מים "צימליאנסקי" שנבנה בשנת 1948 במסגרת בניית תחנת כוח הידרואלקטרית, 730 ק"מ במעלה נהר דון.

קטגוריה:רוסיה: נהרות
אקסאי

נהר אקסאי (ברוסית: Аксай) הוא נהר בדרום רוסיה, המהווה ערוץ משני של נהר הדון. הנהר זורם לאורך 79 קילומטרים בשטחו של מחוז רוסטוב.

מקור השם הוא במילה הטורקית "אקסאי", שפירושה "זרם לבן".

מקור המים העיקרי של הנהר הוא מי שלגים. על שפת הנהר נבנו הערים נובוצ'רקסק ואקסאי (במקום בו חובר הנהר אל הדון).

השטח בין אקסאי לבין הדון מנוצל לגידולים חקלאים ובמיוחד ירקות ואבטיחים.

קטגוריה:רוסיה: נהרות
אוגסבורג איירווייז

אוגסבורג איירווייז (בגרמנית: Augsburg Airways) הייתה חברת תעופה גרמנית אשר חדלה מפעילות ב-26 באוקטובר 2013. בסיסה היה בנמל התעופה מינכן פרנץ יוזף שטראוס, חברה לשעבר בלופטהנזה רגיונל, אשר הפעילה טיסות פנימיות בגרמניה וטיסות בינלאומית במרחב האירופי.

== תולדות החברה ==
חברת התעופה הוקמה בשנת 1980 תחת השם אינטרוט אירוויז (Interot Airways), והחלה בפעילות סדירה בטיסות בין אוגסבורג לדיסלדורף בשנת 1986. בשנת 1993 החלה להפעיל טיסות שכר ליעדים באירופה. 

בשנת 1996 החל שיתוף הפעולה עם לופטהנזה, המהלך לווה בשינוי שם החברה לשמה הנוכחי. בשנת 2003 הצטרפה ללופטהנזה רגיונל.

בשנת 2013 נכנסה החברה לקשיים כספיים וארגוניים, ובעקבות זאת, ב-26 באוקטובר באותה שנה, ביצעה החברה את טיסתה האחרונה והיא פשטה רגל.

== צי המטוסים ==

{| class="toccolours" border="1" cellpadding="1" style="border-collapse:collapse;text-align:center"
|+ (נכון למאי 2011)
|- style="background:#1a648c;"
! style="width:140px;" | <span style="color: white;">כלי טיס</span>
! style="width:60px;" | <span style="color: white;">בצי</span>
! style="width:60px;" | <span style="color: white;">בהזמנה</span>
! style="width:60px;" | <span style="color: white;">נוסעים</span>
! style="width:120px;" | <span style="color: white;">הערות</span>
|-
|בומברדיה דאש 8
|10
|–
|70
|
|-
|אמבראר E-190
|2
|–
|100
|
|-
|אמבראר E-195
|5
|–
|116
|
|-
|סה"כ
|17
|–
| colspan="2" class="unsortable" |
|}

== קישורים חיצוניים ==

*מדיה וקבצים בנושא [http://www.airliners.net/search/photo.search?cx=partner-pub-8297169501225184%3Aa05n2n-tzky&ie=ISO-8859-1&q=Augsburg+Airways&sa=Submit&search_active=1&search=&sheadline=&search_field=datedesc&submit=&siteurl=www.airliners.net%2F אוגסבורג איירוויז] באתר Airliners.net

==הערות שוליים==

קטגוריה:חברות תעופה גרמניות שנסגרו
קטגוריה:קבוצת לופטהנזה
הונג קונג איירליינס

מטוסי החברה חונים ב[[נמל התעופה הבינלאומי של הונג קונג]]
כניסה ללאונג' החברה בהונג קונג
הונג קונג איירליינס (בסינית: 香港航空) היא חברת תעופה הונג קונגית, בסיסה נמצא בנמל התעופה הבינלאומי של הונג קונג.

החברה מפעילה טיסות מקומיות בינלאומיות ומטען ליעדים באסיה ובאירופה.

== תולדות החברה ==
חברת התעופה נוסדה במרץ 2001 תחת השם CR איירווייז, על ידי איש העסקים הסיני רוברט ייפ, בתחילת דרכה הפעילה מסוק סיקורסקי S-76.
באפריל 2005 קיבלה החברה רישיון לחמש שנים מרשות התעופה של הונג קונג (ATLA), להפעלת טיסות נוסעים ומטען אלקטרוני ל-10 ערים בסין. ביולי 2005 הודיעה על רכישת שני מטוסי בומברדיה CRJ700 מחברת התעופה הדנית מארסק אייר, בנוסף חתמה על הסכם ראשוני עם בואינג להספקת 10 מטוסי בואינג 787 ו-30 מטוסי בואינג 737-800s במחיר של 3.28 מיליארד דולר.

ביוני 2006 רכש מונג קים ג'ונג בעל חברת התעופה האינאן איירליינס 45% ממניות החברה, מספר חודשים לאחר מכן רכש את 55 האחוזים הנותרים, והפך לבעל השליטה בחברה.
בספטמבר 2006 שינתה את שמה מ-CR איירווייז לשמה הנוכחי, לוגו החברה שונה גם הוא לפרח המופיע בדגל המדינה הבוהיניה בלייקאנה, סמל זה נועד לסמל את הקשר ההדוק של החברה להונג קונג.

ביוני 2007 חתמה על הסכם עם יצרנית המטוסים איירבוס להספקת 51 מטוסים רחבי וצרי גוף בשווי מוערך של 5.6 מיליארד דולר. במאי אותה השנה, שונה קוד היאט"א מ-N8 ל-HX.

ב-22 באוקטובר 2010, הצטרפה החברה רשמית לארגון יאט"א.

בתחילת שנת 2016, הראתה החברה התעניינות להפעלת קו ישיר הונג קונג-תל אביב. נכון לביינתים, השיקול להפעלת הקו עדיין נמצא בבדיקה.

==צי המטוסים==
צי המטוסים של החברה נכון לנובמבר 2020:

{| class="toccolours" border="1" cellpadding="3" style="border-collapse:collapse;text-align:center "
|- style="color:white;background:#e62020;"
! rowspan="2" style="width:150px;" | כלי טיס
! rowspan="2" style="width:50px;" | בצי
! rowspan="2" style="width:50px;" | בהזמנה
! colspan="3" class="unsortable" | נוסעים
! rowspan="2" style="width:190px;" | הערות
|- style="color:white;background:#e62020;"
! style="width:40px;" | <abbr title="מחלקת עסקים">J</abbr>
! style="width:40px;" | <abbr title="מחלקת תיירים">Y</abbr>
! style="width:40px;" | סה"כ
|-
|rowspan=2|איירבוס A320-200
|rowspan=2|12
|rowspan=2|—
|8
|144
|152
|rowspan=2|
|-
|—
|174
|174
|-
|rowspan=3|איירבוס A330-200
|rowspan=3|9
|rowspan=3|—
|24
|259
|283
|rowspan=3|
|-
|18
|246
|264
|-
|18
|263
|281
|-
|rowspan=2|איירבוס A330-300
|rowspan=2|7
|rowspan=2|5
|32
|260
|292
|rowspan=2|
|-
|30
|255
|285
|-
|איירבוס A350-900
|2
|4
|33
|301
|334
|
|-
!colspan="7" bgcolor=#e62020 |<font style="color:white;">מטוסי מטען
|-
|איירבוס A330-200F
|5
|—
|colspan=3|מטען
|
|-
!סה"כ
|35
|9
|colspan=4|
|}

== קישורים חיצוניים ==

* 

* מדיה וקבצים בנושא [http://www.airliners.net/search/photo.search?airlinesearch=Hong%20Kong%20Airlines&distinct_entry=true הונג קונג איירליינס] באתר Airliners.net

==הערות שוליים==

קטגוריה:הונג קונג: תעופה
קטגוריה:הונג קונג: חברות
קטגוריה:חברות תעופה סיניות